དེ་ཡང་བཙན་པོ་སྲོང་བཙན་གྱི་སྐབས་ནས་བོད་ལ་རྒྱ་ནག་གི་གྲྭ་བཙུན་ཆོས་པ་མང་པོ་ཡོད་ཅིང་།བཀའ་ཤོག་ཆེན་མོ་དང་སྦ་བཞེད་སོགས་ལ་བལྟས་ན་སྐབས་དེར་བོད་དམངས་ཁྲོད་ལ་ཧྭ་ཤང་དག་ནི་མི་མང་ཚོའི་འཚོ་བའི་ནང་གི་མོ་ལུང་དགོངས་གསུམ་ཞུ་ས་དང་།བསྔོ་སྨོན་སྐྱབས་འཇུག་འདོན་མཁན།ལྷ་ཁང་དཀོན་གཉེར་གནང་མཁན་གྱི་མཆོད་གནས་བཅས་ཆགས་ཡོད་ཅིང་།བོད་ལ་ཆོས་བསྒྱུར་བའི་སྐབས་རྒྱ་ནག་ལ་བཀའ་བསྟན་བསྒྱུར་ནས་ལོ་བརྒྱ་ཕྲག་འགའ་འགྲོ་བཞིན་ཡོད་ལ།འཇིག་རྟེན་ན་གྲགས་པའི་སློབ་དཔོན་གཞོན་ནུ་སྲོག་དང་ཞོན་ཙང་དང་ཧྭི་ནིང་ལ་སོགས་པ་ཡང་བྱོན་ནས་ཀྱང་རིང་ཞིག་ལོན་ཟིིན་པ་ཡིན་པས་ནང་ཆོས་ཀྱི་གོ་རྟོགས་ཐད་རྒྱ་གར་དང་ལི་ཡུལ་གྱི་རྗེས་ན་རྒྱ་ནག་སྔོན་ཐོན་དུ་གྱུར་ཡོད།